Natten til lørdag kørte en personbil op i en anden parkeret vil på Gurupvej ved Bedsted i Thy. Ulykken skete samme sted som en 45-årig mand omkom i en soloulykke for kun en uge siden. Ifølge Midt- og Vestjyllands Politi skete der ikke nogen personskade ved ulykken. - Da politiet kom frem, så de, at der var en bil, der var kørt ind i en anden. Føreren af bilen var gået derfra, siger vagtchefen ved Midt- og Vestjyllands Politi. Politiet ved ikke, hvor føreren af bilen er forsvundet hen, og det bliver nu op til lokalpolitiet i Thisted at forsøge at finde frem til ham, for at få kastet lys over, hvad der var skyld i sammenkørslen, og hvorfor føreren af bilen efterfølgende forsvandt.

Opsummering:
Endnu en ulykke på Gurupvej ved Bedsted.